Kabinet bespreek e-tol eers in 2020 | Netwerk24
Deur Jan Gerber, News24 18 Desember 2019 05:45
Die kabinet het die e-tolkwessie uitgestel en dit sal eers in die nuwe jaar bespreek word.
Jackson Mthembu, minister in die presidensie, het Dinsdag terugvoering aan die media gegee oor Vrydag se kabinetsveragdering en gesê 'n finale besluit is geneem oor die voorstelle van die taakspan gelei deur Fikile Mbalula, die minister van vervoer.
"Die kabinet sal definitief in die nuwe jaar klaarheid hieroor hê."
Hy het gesê die vraag is watter meganisme gebruik moet word vir die instandhouding van die Gautengse hoofweg en die projek wat die verbetering daarvan hanteer.
Mthembu het gesê deur nie die besluit af te jaag nie, kan hulle selfs wyer as Gauteng begin dink.
"Dit sal definitief by die volgende kabinetsvergadering afgehandel wees. Ek kan my kop op 'n blok sit."
Die ANC in Gauteng het die regering probeer oortuig om die stelsel te skrap omdat hulle glo dat het 'n negatiewe invloed op inwoners in dié provinsie.
Maar in sy mediumtermynbegrotingsrede in Oktober het Tito Mboweni, minister van finansies, hakke ingeslaan en gesê die "gebruiker-betaalbeginsel" – die e-tolstelsel – is hier om te bly.
Gautengse padverbruikers se teësin om te betaal het tot geldelike probleme vir die Suid-Afrikaanse Nasionale Padagentskap (Sanral) gelei.
City Press het voorheen berig die mediumtermynbegrotingsraamwerk-dokument het gewys Sanral het 'n algemene jaarlikse verlies van R1 miljard sedert 2014-'15 gely.